
Kakav je ***[propis](https://pitajucene.com/search/Propis/questions/ "Pretraži pitanja o propisima")*** onih predsjednika i vladara koji sude po nekom drugom zakonu mimo Allahovog zakona? Da li su oni nevjernici? Ako kažemo da su muslimani, šta onda reći o riječima Uzvišenog koji kaže: “A oni koji ne sude prema onome što je Allah objavio, oni su nevjernici.” (El-Maida, 44)


* 
* 
* 
* 
* 
* 
* 

 
Da li je nevjernik onaj koji ne sudi po Allahovom zakonu?

Oni koji sude po nekom drugom zakonu mimo Allahovog, dž. š., zakona mogu se podijeliti u nekoliko grupa, a status svake od njih razlikuje se shodno njihovom ubjeđenju i djelima. Onaj ko sudi po nekom drugom zakonu i smatra da je taj svjetovni zakon bolji od Allahovog zakona, takva je osoba, prema mišljenju svih muslimana, nevjernik. Isti ***[propis](https://pitajucene.com/search/Propis/questions/ "Pretraži pitanja o propisima")*** važi i za onoga ko zamijeni Allahov zakon sa svjetovnim zakonom i vjeruje da je to dozvoljeno, čak ako bi i rekao da je suđenje po Allahovom zakonu bolje (pravednije), mi za takvog čovjeka kažemo da je nevjernik, jer je dozvolio ono što je Uzvišeni zabranio (dozvolio je nužno poznatu zabranjenu stvar u vjeri).


Međutim, osoba koja sudi po nekom drugom zakonu mimo Allahovog, dž. š., zakona povodeći se za svojim strastima, s ciljem uzimanja mita, iz osvete prema osobi kojoj sudi ili možda nekog drugog razloga, za ovu osobu ne kažemo da je nevjernik. On je svjestan da griješi prema svome Gospodaru i da je obavezan suditi po Allahovom zakonu te za njega kažemo da je grješnik i da čini velike grijehe. On je počinio malo nevjerstvo, mali zulum i griješenje. Ovako tumačenje se prenosi od Ibn Abbasa, r. a., Tavusa i od skupine učenjaka iz prvih generacija. Ovo je mišljenje poznato među učenjacima svih vremena. A Allah, dž. š., je pokrovitelj svakog uspjeha.


Odgovor je objavljen u časopisu *Da‘va*, broj 963, dana 5. 2. 1405. h. g.


Izvor: *Fetve i objavljeni članci šejha Ibn Baza,* 4/416, sakupio i razvrstao fetve dr. Muhammed b. Sa‘d eš-Šuvejjir


Preveo: ***[Adnan Maglić](https://pitajucene.com/search/Adnan+Magli%C4%87/answers/ "Pretraži odgovore od Adnan Maglić")***, prof.


